EkBass/fiwiki-20250220-pages-articles huggingface dataset:
Samotlor

Samotlor () on suuri öljykenttä Nižnevartovskin kaupungin lähistöllä Hanti- Mansiassa Venäjällä. Öljykentän koko on noin 1 752 neliökilometriä ja sen omistaa sekä sitä operoi monikansallinen TNK-BP. Öljyntuotanto alkoi vuonna 1969 ja öljyhuippu saavutettiin vuonna 1980 kun vuosituotanto ylsi 158,9 miljoonaan tonniin. TNK-BP suunnitteli investoivansa Samotloriin 951 miljoonaa Yhdysvaltain dollaria vuonna 2009 ja 4,6 miljardia dollaria seuraavana viitenä vuonna (2010–2014). Samotlorissa työskentelee 400 urakoitsijayritystä, joista suurimpia ovat Nizhnevartovskburneft, PetroAlliance, Integra-Burenie, Halliburton ja Schlumberger Lodgelko Inc. ==Lähteet== Luokka:Venäjän öljykentät Luokka:Hanti-Mansia
Knudsen

Knudsen on muun muassa seuraavien henkilöiden sukunimi: * Børre Knudsen (1937–2014), norjalainen piispa ja virsirunoilija * Christian Holtermann Knudsen (1845–1929), norjalainen sosiaalidemokraattisen työväenliikkeen pioneeri * Erik Knudsen (s. 1988), kanadalainen näyttelijä * Erik Knudsen (1922–2007), tanskalainen runoilija * Grete Knudsen (1940–2023), norjalainen poliitikko ja ministeri * Gunnar Knudsen (1848–1928), norjalainen laivanvarustaja ja poliitikko, Norjan pääministeri 1908–1910 ja 1913–1920 * Hans R. Knudsen (1903–1962), tanskalainen poliitikko ja ministeri * Harry Knudsen (1919–1998), tanskalainen soutaja * Jakob Knudsen (1858–1917), tanskalainen pappi ja kirjailija * Jens Martin Knudsen (s. 1967), färsaarelainen jalkapallomaalivahti * Jens Risgaard Knudsen (1925–1997), tanskalainen poliitikko ja ministeri * Jon Knudsen (s. 1974), norjalainen jalkapallomaalivahti * Jonas Knudsen (s. 1992), tanskalainen jalkapalloilija * Kai Birger Knudsen (1903–1977), norjalainen poliitikko ja ministeri * Knud Knudsen (1812–1895), norjalainen kielentutkija, kirjanorjan kehittäjä * Knut Knudsen (s. 1950), norjalainen pyöräilijä ja olympiavoittaja * Konrad Knudsen (1890–1959), norjalainen taidemaalari, toimittaja ja kansanedustaja * Lars Knudsen (s. 1962), tanskalainen matemaatikko ja kryptologian tutkija * Mariann Knudsen (s. 1984), tanskalainen jalkapalloilija * Martin Knudsen (1871–1949), tanskalainen fyysikko * Monica Knudsen (s. 1975), norjalainen jalkapalloilija, valmentaja ja olympiavoittaja * Sidse Babett Knudsen (s. 1968), tanskalainen näyttelijä * Siv Knudsen, suomalainen lumilautailija * Tiril Liverud Knudsen (s. 1998), norjalainen maastohiihtäjä. == Katso myös == * Knutsen
Eric Hély

Eric Hély (s. 25. lokakuuta 1964) on ranskalainen jalkapallovalmentaja ja entinen puolustaja. ==Ura== Hély aloitti pelaajauransa FC Sochaux’ssa vuonna 1979 ja pelasi kolme kautta seuran reservijoukkueessa. Edustusmiehistöön Hély nousi kaudella 1982–1983, mutta sai peliaikaa vain kahdessa ottelussa. Kauden jälkeen hän siirtyi Stade Brestois’n paitaan. Vastuuta ei Brestissäkään juuri tullut, ja kaudeksi 1985–1986 hän siirtyi Chamois Niortais’een, jossa murtautui avauskokoonpanon pelaajaksi. Ura ei kuitenkaan lähtynyt suureen lentoon, vaan Hély edusti Ranskan alasarjajoukkueita ja lopetti pelaajauransa vuonna 1993 SO Châtelleraudais’ssa.Fiche de Eric Hely Pelaajauransa jälkeen Hélystä tuli vuonna 2003 FC Sochaux’n reservijoukkueen valmentaja. Maaliskuussa 2012 Hély nousi Sochaux’n edustusmiehistön päävalmentajaksi loppukaudeksi Mehmed Baždarevićin saatua potkut. Ligue 1, Sochaux - Hely nommé entraineur Hänen johdollaan Sochaux pelasi hyvän loppukauden ja säilytti sarjapaikkansa. Säilymisen varmistuttua Sochaux jatkoi Hélyn sopimusta kesään 2014. Hély deux ans de plus Hélyn täysi kausi Sochaux'n valmentajana sujui edelliskauden tavoin vaisusti. Sochaux taisteli sarjapaikastaan, jonka se säilytti lopulta kolmen pisteen turvin ja oli liigan viidestoista. Syksyn 2013 tulokset jäivät surkeiksi ja Sochaux ei onnistunut voittamaan Hélyn alaisuudessa yhtään kauden seitsemästä ensimmäisestä ottelusta. Lopulta Hély erosi tehtävästään Sochaux'n hävittyä sarjanousija En Avant de Guingampille 5–1. La démission d'Éric Hély acceptée ==Lähteet== Luokka:Ranskalaiset jalkapalloilijat Luokka:Ranskalaiset jalkapallovalmentajat Luokka:Vuonna 1964 syntyneet Luokka:Elävät henkilöt
Reisjärven kristillinen opisto

Reisjärven kristillisen opisto on kristillinen kansanopisto Reisjärvellä. Sen koulutus perustuu vanhoillislestadiolaisen herätysliikkeen kristillisiin arvoihin. Uskontokasvatus ja -opetus pohjaa Raamattuun ja evankelis- luterilaisen kirkon tunnustukseen. Koulutuksen painoalueita ovat yleissivistävät ja yhteiskunnalliset aineet. == Toiminta == Opiston painopistealueita ovat: * kansainvälisyys * kristilliset elämänarvot ja elämäntaidot * käden taidot, luova toiminta ja teknologia * luonto- ja erätaidot * sosiaaliset taidot * vammaisuus ja monenlaisuus * yleissivistävät opinnot Reisjärven kristillinen opisto on perustettu vuonna 1955. Perusoppijakson opiskelijamäärä oli lukuvuonna 2019–2020 143 opiskelijaa. Lukuvuodelle 2020–2021 opiskelijoita valittiin 153. Opisto järjestää myös viikonloppu- ja kesäkursseja. === Opistoseurat === Reisjärven kristillinen opisto järjestää vuosittain elokuussa opistoseurat. Opistoseurat ovat pienemmässä mittakaavassa toteutetut vanhoillislestadiolaisten suviseurat. == Rehtorit == * 1955-1961: Lauri Impiö * 1961–1997: Aarno Haho * 1997–2019: Mikko Kinnunen * 2019– Valtteri Laitila == Lähteet == * Reisjärven kristillinen opisto === Viitteet === == Aiheesta muualla == * Reisjärven kristillinen opisto Luokka:Suomen kristilliset kansanopistot Luokka:Reisjärvi
Dietyylioksalaatti

Dietyylioksalaatti eli dietyylietaanidioaatti (C6H10O4) on oksaalihapon ja etanolin muodostama esteri. Yhdistettä käytetään orgaanisessa synteesissä ja liuottimena. == Ominaisuudet ja valmistus == Dietyylioksalaatti on huoneenlämpötilassa väritöntä nestettä. Se liukenee vain vähäisissä määrin veteen ja hydrolysoituu hitaasti etanoliksi ja oksaalihapoksi. Paremmin yhdiste liukenee etanoliin, asetoniin ja muihin orgaanisiin liuottimiin. Dietyylioksalaattia valmistetaan vedettömästä oksaalihaposta ja etanolista. :(COOH)2 \+ 2 C2H5OH → (CO2C2H5)2 \+ 2H2O == Käyttö == Dietyylioksalaattia käytetään valmistettaessa muita yhdisteitä, kuten lääkkeitä ja hajusteita. Se reagoi happamia α-vetyjä sisältävien esterien kanssa Claisen-kondensaatiolla, esimerkiksi dietyylioksalaatin ja etyyliasetaatin välisessä reaktiossa muodostuu dietyylioksaloasetaattia. Dietyylioksalaattia voidaan käyttää myös liuottimena ja se liuottaa nitroselluloosaa, selluloosaestereitä ja -eettereitä sekä eräitä hartseja. == Lähteet == == Aiheesta muualla == *ChemBlink: Diethyl oxalate *Dietyylioksalaatin käyttöturvallisuustiedote, Sigma Aldrich, viitattu 18.1.2015. Luokka:Esterit
Huhtala (sukunimi)

Huhtala on suomalainen sukunimi, joka on muun muassa seuraavilla henkilöillä: * Aarre Huhtala (s. 1939), kirjallisuuden suomentaja * Aimo Huhtala (1920–1994), ilmavoimien eversti * Anni Huhtala, taloustieteilijä * Eetu Huhtala (s. 1993), kuvataiteilija * Eino Huhtala (1902–1971), eläinlääkäri, Maatalousministeriön eläinlääkintäosaston ylijohtaja * Harri Huhtala (s. 1952), moukarinheittäjä * Jarmo Huhtala (s. 1957), jääkiekkoilija * Jesse Huhtala (s. 1993), jääkiekkoilija * Jesse Huhtala (s. 2000), jalkapalloilija * Jussi Huhtala (s. 1966), toimittaja ja kirjailija * Jussi Huhtala (s. 1978), elokuvasäveltäjä * Jussi Huhtala, jääkiekkovalmentaja * K. V. Huhtala (1874–1941), rakennusmestari, kansanedustaja ja Lapuan liikkeen johtohenkilö * Kalle Huhtala (1885–1948), filosofian tohtori, opettaja ja vakuutusyhtiön johtaja * Kyösti Huhtala (1871–1913), opettaja, toimittaja, pasifisti ja suomentaja * Liisi Huhtala (s. 1944), kirjallisuuden professori * Markus Huhtala (s. 1985), nyrkkeilijä * Martti Huhtala (1918–2005), yhdistetyn hiihtäjä * Mikko Huhtala (s. 1952), painija * Mikko Huhtala, Evijärven kunnanjohtaja * Olavi Huhtala (1903–1977), diplomi-insinööri ja kenraaliluutnantti * Olavi Huhtala, yritysjohtaja * Pauli Huhtala (1903–1967), majuri ja sotilasaiheisten tietokirjojen kirjoittaja * Pentti J. Huhtala (1926–1985), kirjailija ja suomentaja * Rony Huhtala (s. 1998), jalkapalloilija * Roope Huhtala (s. 2000), jalkapalloilija * Saimi Huhtala (s. 1938), kuulantyöntäjä * Sami Huhtala, XL Sami, koomikko, laulaja, näyttelijä ja voimanoston maailmanmestari * Santtu Huhtala (s. 1992), jääkiekkoilija * Tatjaana Huhtala (s. 1954), poliitikko, kääntäjä ja kansainvälisen kaupan asiantuntija * Teemu Huhtala (s. 1991), jääkiekkoilija * Tommi Huhtala (s. 1987), jääkiekkoilija * Topi Huhtala (s. 1995), sotilas * Väinö Huhtala (1935–2016), kilpahiihtäjä ja olympiavoittaja * Väinö Huhtala (s. 1934), kilpasoutaja.
Oikeesti aikuiset

Oikeesti aikuiset on vuonna 2010 julkaistu Dennis Duganin ohjaama komediaelokuva, jonka pääosissa näyttelevät Adam Sandler, Kevin James, Chris Rock, David Spade ja Rob Schneider . == Juoni == Viisi lapsuudenystävää kokoontuu 30 vuoden jälkeen järven rannalle suremaan entisen koripallovalmentajansa kuolemaa, ja käyttäytymään kuin teinit konsanaan. == Rooleissa == == Lähteet == == Aiheesta muualla == * Luokka:Vuoden 2010 yhdysvaltalaiset elokuvat Luokka:Yhdysvaltalaiset komediaelokuvat Luokka:Dennis Duganin ohjaamat elokuvat
Lentolaivue 36

Lentolaivue 36 oli Suomen ilmavoimien lentolaivue, joka nimettiin 27. maaliskuuta 1940 Lentolaivue 6:ksi ja 11. heinäkuuta Erilliseksi LentolaivueeksiMeritoimintakoneet - Suomen ilmavoimien historia 15 1995, s. 11. Laivueen komentajana oli kapteeni Helmer Helenius. Laivue oli varustettu kellukkeellisin meritoimintakonein ja se oli talvisodan alussa sijoitettu Helsingin Vuosaareen (Kalvik). Laivue siirrettiin 12. joulukuuta 1939 Helsinki-Malmille, jolloin koneet oli varustettu pyörillä tai suksilla. Kalustona Lentolaivue 36:lla oli meritoimintakoneita: sodan alussa kuusi Blackburn Riponia; ja sodan aikana se sai vahvistuksina vielä kaksi Riponia, kaksi Koolhoven F.K.52:ta ja yhden DB-3:n. Koneita käytettiin tiedusteluun, sukellusveneiden etsintään ja torjuntaan sekä pommituksiin Suomenlahdella. Lentolaivue 36 luovutti talvisodan alussa yhden Riponinsa Täydennyslentolaivue 39:lle, jonka koulutuslentue käytti sitä reserviläisohjaajien vesilentokoulutukseen.Talvisodan pikkujättiläinen 1999, s. 616 Lentolaivueelle pystytettiin muistomerkki Kallahden Ullaksenpuistoon, jossa lentokonetalli sijaitsi. Muistomerkki paljastettiin 18. lokakuuta 2003. ==Lähteet== * * * ===Viitteet=== Luokka:Suomen ilmavoimien joukko-osastot ja yksiköt toisessa maailmansodassa
Glaukoomasuntti

Glaukoomasuntti on glaukooman hoidossa käytetty suntti, jonka avulla saadaan laskettua silmänsisäistä painetta (IOP, Intraocular Pressure). ==Toimintaperiaate== Suntti ohittaa lävistämällä kammiokulman rakenteen ja ohjaa silmän etukammion nesteen pientä putkea pitkin sidekalvon alle, niin sanottuun blebiin. Nesteen poistuessa silmänsisäinen paine laskee. ==Sunttimalleja== Glaukoomasuntteja on monia erilaisia. Alkuperäinen Molteno- suntti kehitettiin jo vuonna 1966, ja se on kehittynyt aikojen saatossa valtavasti. Baerveldt-suntti sekä Ahmed-suntti ovat myös satunnaisesti käytössä. ==Indikaatiot== Suntti on hoitovaihtoehto silloin, kun potilas ei saa tarpeeksi hyötyä kammiokulman laserhoidosta tai lääkityksestä. Yleisiä suntin käyttötilanteita ovat mm. *Neovaskulaarinen glaukooma *Uveiitti -- akuutti tai krooninen silmän tulehdus. * Traumaattinen glaukooma. Luokka:Silmätaudit
Oulugospel

Oulugospel on Oulussa vuosittain järjestettävä gospelmusiikkitapahtuma. Tapahtuma järjestettiin ensimmäisen kerran vuonna 1981.Nostalgia jyrää. Seurakuntalainen 3.11.2010, viitattu 15.4.2019 == Esiintyjät == * 2011: Prokaryote, Exit, Esa Eloranta, Mikko Waismaa, Nolla, Mirjam, Triangeli, Gospel Covertajat, Tulus-kuoro, Tommi Kalenius, Kaemo, J. Jyrä. * 2013: Iina Palokangas, David Lyle Morris & band, Prokaryote, Pro Fide, Majakat, CRB, Katajainen kansa, Amani-kuoro, Taru Nyman ja Kaj Chydenius. == Lähteet == == Aiheesta muualla == * Oulun ev.lut. seurakunnat - Oulugospel Luokka:Oulun tapahtumat Luokka:Hengellisen musiikin tapahtumat Suomessa Luokka:Oulun musiikki
Signature Team

Signatech (aiemmin nimellä Signature Team) on vuonna 1990 perustettu ranskalainen autourheilutalli, joka kilpailee nykyään FIA World Endurance Championship-sarjassa. Vuonna 1999 talli voitti FIA European Formula Three Cup sarjan mestaruuden Benoît Tréluyerin voimin. Vuonna 2000 talli voitti Ranskan Formula 3 sarjan mestaruuden Jonathan Cochetin voimin. Samana vuonna Cochet voitti European Cup ja Masters of Formula 3-sarjojen mestaruudet. Vuonna 2001 talli voitti Korea Super Prix-sarjan mestaruuden ja vuonna 2002 European F3 Cup sarjan mestaruuden Renaud Derlotin voimin. Vuonna 2003 talli voitti ensimmäisen Formula Renault V6 Eurocup-sarjan mestaruuden Tristan Gommendyn ja Kosuke Matsuuran voimin. Samana vuonna talli debytoi Formula 3 Euroseries -sarjassa ajaen kaksoisvoittoon Macaon Grand Prix kilpailussa. Talli toisti tämän vuonna 2009, jolloin se alkoi kilpailla Le Mans Series -sarjassa. Vuonna 2010 talli voitti Formula 3 Euroseries-sarjan mestaruuden Edoardo Mortaran ja Marco Wittmannin voimin. Vuoden 2011 jälkeen talli vetäytyi F3 Euroseries -sarjasta. Vuonna 2013 talli osallistui European Le Mans Series -sarjaan LMP2-luokassa Alpinen kanssa nimellä Signatech Alpine. Seuraavana vuonna talli osallistui FIA World Endurance Championship -sarjaan ja Le Mansin 24 tunnin ajoon. Vuonna 2021 talli on osallistunut nimellä Alpine Endurance Team. == Lähteet == Luokka:Ranskalaiset autourheilutallit Luokka:FIA World Endurance Championship -tallit
Nintendo World Cup

Nintendo World Cup (熱血高校ドッジボール部 サッカー編) on Technos Japan Corporationin kehittämä jalkapalloaiheinen urheilupeli. Se julkaistiin alkujaan vuonna 1990 Nintendo Entertainment System -konsolille (NES) ja myöhemmin muun muassa Game Boylle ja Sega Mega Drivelle. NES-versiossa on samanaikainen nelinpeli. Peli on lokalisoitu versio Japanissa julkaistusta pelistä Nekketsu Kōkō Dojjibōru Bu: Sakkā Hen, joka on yksi Kunio-kun -pelisarjaan kuuluvista peleistä. NES:lle peli julkaistiin myös pelimoduulilla, jolla oli mukana pelit Super Mario Bros. ja Tetris. == Pelaaminen == Nintendo World Cupissa pelataan maajoukkueilla. Peliä voi pelata yksin tai moninpelinä enintään kolmen muun pelaajan kanssa. Pelissä on monta erilaista kenttää – joissakin on kivenlohkareita, jotka voivat kaataa pelaajan. Nintendo World Cupissa pelaaja voi taklata vastustajan joukkueen pelaajia siten, että ne jäävät maahan vähäksi aikaa tai koko jäljellä olevan puoliajan ajaksi. Pelaaja ohjaa joukkueen kapteenia. Pelaaja antaa komentoja, joita ovat esimerkiksi syöttö, laukaus ja taklaus. Tehokkain potku on saksipotku, jota maalivahti ei yleensä voi torjua, vaan lentää ilmaan. ==Lähteet == == Aiheesta muualla == * Luokka:Vuoden 1990 videopelit Luokka:Nintendo Entertainment System -pelit Luokka:Game Boy -pelit Luokka:Sega Mega Drive -pelit Luokka:Jalkapalloaiheiset pelit Luokka:Nintendon julkaisemat videopelit
Hayato Sakurai

Hayato Sakurai (, s. 24. elokuuta 1975 Ibaraki, Japani) on japanilainen vapaaottelija. Hän voitti Shooton keskisarjan mestaruuden vuonna 1998 tuomariäänin Jutaro Nakaoa vastaan.Shooto - Las Grandes Viajes 3 Sherdog Viitattu 9.3.2012 Sakurai onnistui myöhemmin 2000 puolustamaan titteliään voitettuaan Tetsuji Katon tuomariäänin.Shooto - R.E.A.D. 2 Sherdog Viitattu 9.3.2012 Hän pääsi myöhemmin ottelemaan UFC:n välisarjan mestaruudesta, mutta hävisi ottelunsa Matt Hughesille teknisellä tyrmäyksellä.UFC 36 - Worlds Collide Sherdog Viitattu 9.3.2012 ==Lähteet== Luokka:Japanilaiset vapaaottelijat Luokka:Vuonna 1975 syntyneet Luokka:Elävät henkilöt
Vasili Vainonen

Vasili Ivanovitš Vainonen (, 21. helmikuuta (J: 8. helmikuuta) 1901 Pietari – 23. maaliskuuta 1964 Moskova) oli inkeriläissyntyinen neuvostoliittolainen balettimestari. Vasili Vainosen isä Juhani oli kotoisin Järvisaaren Siikalan kylästä. Hän työskenteli Pietarissa kultaseppänä. Perheessä oli 14 lasta, joista Vasili oli nuorin. Isä kuoli muutamia päiviä ennen hänen syntymäänsä (toisen tiedon mukaan kaksi vuotta sen jälkeen). Vanhin tytär Maria työskenteli keisarillisten teatterien ompelijana ja äiti Mikaelin teatterin näyttelijän lastenhoitajana. Vuonna 1911 poika pääsi opiskelemaan teatteriopiston balettiosastolle. Valmistuttuaan vuonna 1919 Pietarin koreografisesta opistosta Vainonen työskenteli Mariinski-teatterin tanssijana ja balettimestarina. Vuonna 1939 hän siirtyi Moskovaan Stanislavski-teatterin balettiryhmän taiteelliseksi johtajaksi ja vuonna 1944 Minskiin Valko-Venäjän ooppera- ja balettiteatteriin. Vuosina 1946–1950 ja 1954–1958 Vainonen toimi Bolšoi-teatterin balettimestarina. 1950-luvun alussa hän työskenteli Novosibirskissä. Viimeisinä vuosinaan hän ohjasi viihde-esityksiä. Vainonen aloitti koreografina 1920-luvun lopussa. Hänen ensimmäisiä menestysteoksiaan olivat Boris Asafjevin Pariisin liekit vuonna 1932 ja Tšaikovskin Pähkinänsärkijä vuonna 1934. Balettimestarin muita ohjaustöitä ovat Asafjevin Partisaanipäivät (1937) ja Militsa (1947), Riccardo Drigon Harlequinade (1945) ja Sergei Vasilenkon Mirandolina (1949). Vuonna 1939 Vainoselle myönnettiin Venäjän SFNT:n ansioituneen taiteilijan arvonimi. Hän sai Stalin-palkinnot Bolšoi-teatterissa ohjaamastaan Pariisin liekeistä (1947) ja Smetanan Myyty morsian -oopperan tansseista (1948). ==Lähteet== Luokka:Venäläiset koreografit Luokka:Neuvostoliittolaiset henkilöt Luokka:Inkeriläiset henkilöt Luokka:Vuonna 1901 syntyneet Luokka:Vuonna 1964 kuolleet
Lilly Dubb

Lilli Matilda (Lilly) Dubb (31. maaliskuuta 1900 Helsinki – 2. lokakuuta 1994 Helsinki) oli suomalainen ruotsin kielellä kirjoittanut kirjailija. == Teoksia == * Dessa mina minsta bröder. Schildt, Helsingfors 1946 (ilmestyi Pekka Häklin suomentamana nimellä Nämä minun pienimmät veljeni, Tammi 1947) * Tolfmans Augusta. Schildt, Helsingfors 1951 == Lähteet == * Luokka:Suomenruotsalaiset kirjailijat Luokka:Vuonna 1900 syntyneet Luokka:Vuonna 1994 kuolleet
Astara (Iran)

Astara () on kaupunki Gīlānin maakunnassa Iranissa. Se sijaitsee Kaspianmeren rannalla Iranin ja Azerbaidžanin tasavallan rajalla. Astarajoen pohjoispuolella on samanniminen Azerbaidžaniin kuuluva kaupunki. Iranin Astarassa oli 40 664 asukasta vuonna 2006. Paikkakunta mainitaan ensimmäisen kerran 900-luvulla nimellä Astārāb. 1300-luvulla siitä tuli pienen ruhtinaskunnan keskus. Gīlānin ja Ardabīlin maaherrojen alaisuudessa toimineilla puoli-itsenäisillä Astaran tališikaaneilla oli 1500–1700-luvuilla näkyvä rooli Kaspian alueen historiassa. Vuoden 1813 rajanvedossa Astarasta tuli Venäjän ja Iranin rajakaupunki ja tärkeä kauppapaikka. Neuvostoaikana rajan molemmin puolin sijaitsevat kaupungit kehittyivät erillään. Iranin puoleinen satama suljettiin vuoden 1940 tienoilla, minkä jälkeen rajakauppaa jatkettiin maanteitse. Vuonna 1970 rakennettiin Aqa Jarista Neuvostoliittoon johtanut kaasujohto. Nykyään Iranin Astara on samannimisen piirikunnan keskus ja huomattava kauppakaupunki. Sen asukkaat koostuvat lähinnä turkkia puhuvista šiialaisista. Kaupungissa on sammenkasvattamo, elintarvike- ja rakennustarviketeollisuutta sekä Iranin Itä-Azerbaidžanin asukkaiden suosima merenrantakylpylä. Astara kuului vuoteen 1963 saakka Ardabīlin piirikuntaan. Se on yksi Iranin Talyšin turkkilaistuneimpia alueita. Vuonna 2006 piirikunnassa oli 79 476 asukasta. Sen toinen merkittävämpi keskus on Lavandvilin taajama. Maaseudulla kasvatetaan riisiä, vehnää, maissia, vihanneksia ja hedelmäpuita sekä harjoitetaan karjanhoitoa. Monet asukkaat työskentelevät siirtotyöläisinä Teheranissa ja Gīlānin kaupungeissa. ==Lähteet== ==Aiheesta muualla== * Astaran kaupunkiportaali Luokka:Iranin kaupungit
Buranovskije babuški

Buranovskije babuški (, , Buranovon mummot) on venäläinen etno-pop-yhtye, joka edusti Venäjää vuoden 2012 Eurovision laulukilpailussa sijoittuen toiseksi. Yhtyeeseen kuuluu kahdeksan iäkästä naista, joista kuusi esiintyy euroviisuissa. He ovat kotoisin Udmurtian tasavallasta Buranovon kylästä, ja heidän ohjelmistossaan on udmurtinkielisiä lauluja. He osallistuivat Venäjän Euroviisukarsintoihin myös vuonna 2010, jolloin he tulivat kolmanneksi laulullaan ”Dlinnaja-dlinnaja beresta i kak sdelat iz nejo aišon”Dlinnaja- dlinnaja beresta i kak sdelat iz nejo aišon ("Hyvin pitkä koivun tuohi ja kuinka siitä valmistetaan turbaani"). Yhtyeen sijoituttua toiseksi vuoden 2012 Eurovision laulukilpailuissa sen edustuskappaleesta ”Party for Everybody” ("Juhlat kaikille") tuli Eurovision laulukilpailuissa kaikkien aikojen parhaiten sijoittunut suomalais-ugrilaisella kielellä laulettu kappale. Yhtyeen tavoitteena oli kerätä esiintymisillään rahaa kirkon rakentamiseen heidän kotikyläänsä Buranovoon. He onnistuivat tavoitteessaan. Kirkon perustukset valettiin lokakuussa 2011, ja rakennustyöt aloitettiin toukokuussa 2012. ==Lähteet== ==Aiheesta muualla== * Udmurti-mummot kävivät kielitaisteluun rockilla (5.6.2009) (yle.fi) * Ylen Elävä arkisto: Udmurtian mammat pitävät rokilla perinteitä hengissä Luokka:Venäjän euroviisuedustajat Luokka:Venäläiset popyhtyeet Luokka:Vuoden 2012 euroviisuedustajat
Astara

Astara tarkoittaa seuraavia asioita: * Astara, kaupunki Azerbaidžanissa * Astara, kaupunki Iranissa
Syntetismi

Syntetismi oli maalaustyyli, jossa suosittiin vahvoja ääriviivoja, yhtenäisiä väripintoja, litteyttä, perusvärejä ja yksinkertaisia muotoja. Syntetismin syntyyn vaikuttivat japanilaiset puupiirrokset, keskiaikaiset lasimaalaukset, primitiivinen taide ja eri maiden kansantaide. Värit olivat useimmiten muita kuin paikallisvärejä. Syntetismi oli yksi postimpressionismin suuntauksista. Syntetistisesti maalasivat etenkin symbolistit 1890-luvulta alkaen. Suomessa muiden muassa Akseli Gallen-Kallela sovelsi syntetismiä Kalevala-aiheisiin maalauksiinsa. Paul Gauguin oli tunnettu syntetisti. Syntetismi liittyy teosten muotokieleen, kun taas symbolismi viittaa taiteen aatesisältöön. Maalaustyyli sai alkunsa vuodesta 1886 alkaen Ranskan Pont-Avenissa Bretagnen alueella, jossa työskentelivät muiden muassa Émile Bernard ja Paul Gauguin. Tämän ryhmän pohjalta perustettiin vuonna 1891 syntetistien virallinen ryhmä, johon kuului lisäksi Charles Laval, Louis Anquetin, Émile Schuffenecker ja Daniel de Monfried. Periaatteena oli, että yksinkertaistaminen, ääriviivapiirustuksen korostus ja värien pelkistys tehosti ilmaisua. Syntetistit maalasivat muistinvaraisesti ja samalla pyrkivät tiivistämään havaintoja jäljittelyn ja todellisuusilluusion sijasta. Émile Bernard ja Louis Anquetin käyttivät tyylistä nimitystä cloisonnismi, joka tulee keskiaikaisesta cloisonné-tekniikasta. Cloisonnismiin kuuluivat tyypillisesti voimakkaat mustat ääriviivat, jollaisia syntetistit kuten Gauguin eivät kuitenkaan käyttäneet. Tiedosto:Serusier - the talisman.JPG|Paul Sérusier:Talismaani Tiedosto:Paul Gauguin 028.jpg|Paul Gauguin, Vihreä Kristus, 1889 ==Katso myös== *Nabis-ryhmä ==Lähteet== Luokka:Taidesuuntaukset Luokka:Symbolismi
Ulla Attila-Hämäläinen

Ulla Sanelma Attila-Hämäläinen (sukunimi aik. Attila; 17. tammikuuta 1924 Riihimäki – 24. elokuuta 1988 Helsinki) oli suomalainen lausuntataiteilija, lausunnan opettaja ja lastenkirjailija. Attila-Hämäläisen vanhemmat olivat Valo Attila ja Mandi Järvinen. == Teoksia == * Satumylly ja muita satuja; kuv. Helga Sjöstedt. Satumaan sarja 4. Valistus, Helsinki 1955 * Uipari Puiperon sadut; kuv. Helga Sjöstedt. Satumaan sarja 12. Valistus, Helsinki 1958 * Jopotiinin lankakerä; kuv. Helga Sjöstedt. Valistus, Helsinki 1961 == Lähteet == * * Riihimäkeläiskirjailijoita : Ulla Attila-Hämäläinen Luokka:Suomalaiset lasten- ja nuortenkirjailijat Luokka:Suomalaiset lausujat Luokka:Suomalaiset opettajat Luokka:Vuonna 1924 syntyneet Luokka:Vuonna 1988 kuolleet
Aleksi Orenius

Aleksi Orenius (s. 24. lokakuuta 1993 Tampere) on suomalainen jääkiekkopuolustaja. ==Ura== ===Seuraura=== Orenius on Ilveksen oma kasvatti. Hän voitti A-nuorten SM-pronssia vuonna 2011 ja B2-nuorten SM-hopeaa vuonna 2010. Kaudella 2008–2009 Orenius toimi Ilveksen C-nuorten kapteenina. Hän kuului joukkueen kapteenistoon myös A-nuorissa kaudella 2011–2012.EliteProspects Toukokuussa 2012 Orenius teki kaksivuotisen SM- liigasopimuksen Ilveksen kanssa. Hän teki liigadebyyttinsä 12. lokakuuta 2012 JYPiä vastaan. Orenius sai ottelussa jääaikaa 12.50 minuuttia. Hän pelasi kauden aikana kaikkiaan kolme SM-liigaottelua. Miesten pelit tulivat Oreniukselle tutuksi myös kuuden Mestis-ottelun verran Lempäälän Kisasta. Suurimman osan kaudestaan hän pelasi kuitenkin Ilveksen A-nuorissa. ===Maajoukkueura=== Orenius on pelannut kolme nuorten ja yhden poikien maaottelun. ==Tilastot== 2012–2013 LeKi Mestis 6 0 1 1 4 – – – – – Ilves SM- liiga 3 0 0 0 2 – – – – – 1 kausi yhteensä SM-liiga 3 0 0 0 2 – – – – – ==Lähteet== * * ===Viitteet=== Luokka:Suomalaiset jääkiekkoilijat Luokka:Vuonna 1993 syntyneet Luokka:Elävät henkilöt
Agnes Rögård

Agnes Elisabeth Rögård (23. kesäkuuta 1912 Vöyri – 23. helmikuuta 1983 Loviisa) oli suomalainen ruotsin kielellä kirjoittanut kirjailija. Rögård toimi sairaanhoitajana Espoossa, Tammisaaressa ja 1940-luvun lopulta lähtien Loviisassa. Vuosina 1951–1972 hän toimi kansakoulunopettajana. Hän avusti myös Vasabladet, Hufvudstadsbladet ja Östra Nyland-lehtiä ja hänen runojaan ja proosatekstiään julkaistiin muun muassa Horisont-aikakauslehdessä. Rögård kirjoitti neljä romaania. Viimeisessä romaanissaan Där brickor bryts hän kuvasi kokemuksiaan sodanaikaisissa kenttäsairaaloissa. == Teoksia == * Obesutten. Schildt, Helsingfors 1956 * Förspänt med svarta hästar. Schildt, Helsingfors 1958 * Varför log Sara?. Söderström, Helsingfors 1960 * Förberedelsens tid : radiokuunnelma. 1966 * Där brickor bryts. Författaren, Lovisa 1967 == Lähteet == * * Svensösterbottniska författare: Agnes Rögård Luokka:Suomenruotsalaiset kirjailijat Luokka:Vuonna 1912 syntyneet Luokka:Vuonna 1983 kuolleet
Georges Garnier

Georges Garnier (1878–1936) oli ranskalainen jalkapalloilija. Hän pelasi Club Françaisille (Pariisi). Hän kilpaili vuoden 1900 kesäolympialaisissa Pariisissa ja sai siellä joukkueineen hopeaa.Georges Garnier Biography and Olympic Results | Olympics at Sports-Reference.com == Lähteet == Luokka:Ranskalaiset jalkapalloilijat Luokka:Ranskalaiset olympiamitalistit Luokka:Vuonna 1878 syntyneet Luokka:Vuonna 1936 kuolleet
Bandar-e Anzali

Bandar-e Anzali () on kaupunki Iranissa Gīlānin maakunnassa. Se sijaitsee Kaspianmeren rannalla Anzalin laguunin suussa 40 kilometriä Raštista luoteeseen. Kaupungissa on 110 643 asukasta (vuonna 2006). Paikkakunta mainitaan ensimmäisen kerran 1400-luvun lopussa. 1800-luvun alussa siitä tuli Iranin tärkein Kaspianmeren satama, josta oli yhteydet Bakuun ja Astrahaniin. Suuri merkitys oli myös venäläisten alueella harjoittamalla kalastuksella. Anzalin ja Raštin välinen maantie valmistui 1900-luvun alussa. Myöhemmin Anzalin ja Gazianin kylistä muodostui kaupunki, jonka Reza Pahlavi nimesi Bandar-e Pahlaviksi. Nykyisen nimensä se sai vuonna 1979. Kaupungin asukkaat ovat etupäässä gilakkeja sekä Azerbaidžanista neuvostoaikana muuttaneita azereja. Kaupungissa on Iranin laivastotukikohta ja suuri satama, jonka kautta kulkee lähinnä Venäjän teollisuustuotteita, Azerbaidžanin ja Kazakstanin öljytuotteita sekä puutavaraa, kiveä ja kalaa. Uusi vapaakauppa-alue perustettiin vuonna 2003. Kaviaaria ja sammenlihaa tuottava Gazianin kalastusyritys työllistää yli kaksi tuhatta henkeä. Hyvien linja- autoyhteyksien ansiosta kaupunki on myös suosittu lomanviettopaikka. Bandar-e Anzali on samannimisen piirikunnan hallinto- ja kauppakeskus. Seudun gilakkiväestö viljelee riisiä ja tupakkaa, tuottaa silkkiä, kalastaa ja tekee rottinkikäsitöitä. ==Lähteet== ==Aiheesta muualla== * Bandar-e Anzalin vapaakauppa-alue , Luokka:Iranin kaupungit Luokka:Gīlān
Virgile Gaillard

René Paul Virgile Gaillard (28. heinäkuuta 1877 Pariisi – 7. maaliskuuta 1943 Pariisi) oli ranskalainen jalkapalloilija. Hän pelasi Club Françaisille. Hän kilpaili vuoden 1900 kesäolympialaisissa Pariisissa ja sai siellä joukkueineen hopeaa.Virgile Gaillard Biography and Olympic Results | Olympics at Sports-Reference.com == Lähteet == Luokka:Ranskalaiset jalkapalloilijat Luokka:Ranskalaiset olympiamitalistit Luokka:Vuonna 1877 syntyneet Luokka:Vuonna 1943 kuolleet
Albert Michant

Albert Michant oli belgialainen vesipalloilija, joka kilpaili kesäolympialaisissa vuosina 1900 ja 1908. Molemmilla kerroilla hän kuului hopeaa saaneeseen joukkueeseen.Albert Michant Biography and Olympic Results | Olympics at Sports-Reference.com == Lähteet == Luokka:Belgialaiset vesipalloilijat Luokka:Belgialaiset olympiamitalistit Luokka:Syntymävuosi puuttuu Luokka:Kuolinvuosi puuttuu
Novyi Urengoi

Novyi Urengoi () on kaupunki Jamalin Nenetsian autonomisessa piirikunnassa Venäjällä. Se sijaitsee Pur-joen sivuhaaran Jevojahan varrella, 60 kilometriä pohjoisen napapiiristä etelään. Novyi Urengoi on tärkeä piirikunnan kaasuteollisuuden keskus, jossa kaasuyhtiö Gazpromilla on suuri merkitys. Novyi Urengoi perustettiin Urengoin laajan kaasukentän löytymisen seurauksena 1970-luvulla. Kesäkuussa 1966 paikkakunnalta porattiin ensimmäisen kerran kaasua. Joulukuussa 1973 seudulle saapui autosaattue rakentajia lännempänä sijaitsevasta Pangodyn taajamasta. Novyi Urengoi sai virallisesti taajaman aseman 18. elokuuta 1975. Kaupungiksi se muutettiin 16. kesäkuuta 1980. Kaupunki muodostaa nykiosin itsenäisen kunnallistason kaupunkipiirikunnan Jamalin Nenetsiassa. Siellä asui 104 107 ihmistä (2010). Vuonna 1975 toimintansa aloittanut Novyi Urengoin lentoasema palvelee kaupungin lentoliikennettä. Novyi Urangoi on rautatien varrella, junaliikenne kaupunkiin käynnistyi 1982. ==Lähteet== ==Aiheesta muualla== Luokka:Jamalin Nenetsian kaupungit Luokka:Jamalin Nenetsian piirit
Fernand Feyaerts

Fernand Feyaerts (1880–1927) oli belgialainen vesipalloilija ja uimari. Hän kilpaili vuoden 1900 kesäolympialaisissa Pariisissa ja vuoden 1908 kesäolympialaisissa Lontoossa. Hän kuului molemmilla kerroilla hopeaa vesipallossa saaneeseen joukkueeseen. Lontoossa hän kilpaili lisäksi sadan metrin vapaauinnissa.Fernand Feyaerts Biography and Olympic Results | Olympics at Sports-Reference.com == Lähteet == Luokka:Belgialaiset vesipalloilijat Luokka:Belgialaiset uimarit Luokka:Belgialaiset olympiamitalistit Luokka:Vuonna 1880 syntyneet Luokka:Vuonna 1927 kuolleet
Frederick Holman

Frederick ("Fred") Holman (maaliskuu 1885 Dawlish, Devon – 23. tammikuuta 1913 Exeter, Devon) oli brittiläinen uimari. Hän kilpaili vuoden 1908 kesäolympialaisissa Lontoossa ja voitti siellä kultaa 200 metrin rintauinnissa maailmanennätysajalla 3.09,2. Hän kuoli 27-vuotiaana sairastettuaan lavantautia ja keuhkokuumetta.Fred Holman Biography and Olympic Results | Olympics at Sports-Reference.com Holmanin Lontoon olympialaisissa uima 200 metrin rintauinnin maailmanennätys pysyi voimassa seuraavaan vuoteen, kunnes Robert Andersson onnistui rikkomaan sen. == Lähteet == Luokka:Brittiläiset uimarit Luokka:Brittiläiset olympiavoittajat Luokka:Vuonna 1885 syntyneet Luokka:Vuonna 1913 kuolleet
Martin Formanack

Martin Formanack (1. joulukuuta 1866 Saksa – 1. marraskuuta 1947 Saint Louis, Missouri) oli yhdysvaltalainen soutaja. Hän kilpaili Saint Louisin Mound City Rowing Clubille. Hän sai hopeaa perämiehettömässä nelikossa vuoden 1904 kesäolympialaisissa Saint LouisissaMartin Formanack Biography and Olympic Results | Olympics at Sports-Reference.com Fred Suerigin, Charles Amanin ja Michael Begleyn kanssa.United States Rowing at the 1904 St. Louis Summer Games | Olympics at Sports-Reference.com == Lähteet == Luokka:Yhdysvaltalaiset soutajat Luokka:Yhdysvaltalaiset olympiamitalistit Luokka:Vuonna 1866 syntyneet Luokka:Vuonna 1947 kuolleet
Toini Aaltonen

Toini Maria Aaltonen-Autio (30. maaliskuuta 1906 Helsinki – 12. tammikuuta 1983 Helsinki) oli suomalainen päätoimittaja, suomentaja, teatteri- ja elokuva-arvostelija sekä näytelmäkirjailija. Toini Aaltonen kävi keskikoulua sekä Suomessa että vuoden ajan Yhdysvaltain San Franciscossa ja opiskeli sekä konservatoriossa että Suomen Taideyhdistyksen piirustuskoulussa. Hän toimi 1940-luvulla Suomen Sosialidemokraatin teatteri-, filmi- ja kirjallisuusarvostelijana, Suomalaisen Suomen teatteriarvostelijana ja Valtion elokuvatarkastamon johtajana. Vuosina 1953–1967 hän toimi Teatteri-lehden päätoimittajana. Hän käytti kirjailijanimiä Toini Aaltonen, Toini Autio, T. A., Tossu, Lastu ja Leikkaaja.Matti ja Toini Aution rahasto, Menestyneiden toimittajien tuki nuorille journalisteille, Suomen Kulttuurirahasto. Viitattu 23.3.2014 Aaltonen kirjoitti käsikirjoituksen elokuviin Nuoruus sumussa (1946) ja Pimeänpirtin hävitys (1947). Toini Aaltonen oli naimisissa 1928–1939 näyttelijä Aarne Orjatsalon ja vuodesta 1948 toimittaja Matti Aution kanssa.Kuka kukin on 1954. == Teoksia == * Ja sitten kuoli runoilija : näytelmä. 1944 * Sankarit meren rannalla : näytelmä. 1944 * Sinä teet minut nuoreksi jälleen : näytelmä. 1944 * Teatteri ja filmi (päätoimittaja). Kustannososakeyhtiö Kirjamies, Helsinki 1945 * Viimeinen lento : yksinäytöksinen näytelmä. Tammen näytelmiä 4. Tammi 1945 * Kerho 33 : runoja, novelleja, esseitä 1946 ; toimituskunta Toini Aaltonen ym. ; kuvitus Sylvi Kunnas. Otava 1946 * Nuori sydän : kaksiosainen murhenäytelmä. Seuranäytelmiä 489. Karisto 1947 * Kerho 33 : runoja, novelleja, esseitä 1948 ; toimituskunta Toini Aaltonen ym. ; kuvitus Sylvi Kunnas. Otava 1948 * Risti ja miekka : 2-näytöksinen historiallinen pienoisnäytelmä. Gummeruksen näytelmiä 63. Gummerus 1957 == Suomennoksia == * Sherwood Anderson : Mustaa naurua. Tammi 1943 (alkuteos Dark Laughter) * Horace McCoy : Tapahtui Hollywoodissa. Tammi 1944 (alkuteos I Should Have Stayed Home) * Ernest Hemingway : Kirjava satama. Tammi 1945, 14. painos 2011 (alkuteos To Have and Have Not) * John Dos Passos : Suurkaupungin kasvot. Tammi 1945 (alkuteos Manhattan Transfer) == Lähteet == * * ===Viitteet=== Luokka:Suomalaiset kirjailijat Luokka:Suomalaiset päätoimittajat Luokka:Suomentajat Luokka:Vuonna 1906 syntyneet Luokka:Vuonna 1983 kuolleet
Michael Begley (soutaja)

Michael ("Mike") Begley (22. syyskuuta 1872 Dublin, Irlanti – 24. elokuuta 1938 Saint Louis, Missouri, Yhdysvallat) oli yhdysvaltalainen soutaja. Hän kilpaili Mound City Rowing Clubille. Hän osallistui vuoden 1904 kesäolympialaisiin Saint Louisissa ja sai siellä hopeaa perämiehettömässä nelikossaMike Begley Biography and Olympic Results | Olympics at Sports-Reference.com Fred Suerigin, Martin Formanackin ja Charles Amanin kanssa.United States Rowing at the 1904 St. Louis Summer Games | Olympics at Sports-Reference.com == Lähteet == Luokka:Yhdysvaltalaiset soutajat Luokka:Yhdysvaltalaiset olympiamitalistit Luokka:Vuonna 1872 syntyneet Luokka:Vuonna 1938 kuolleet
Michael Begley

Michael Begley on: * Michael Begley, poliitikko (s. 1932) * Michael Begley, soutaja (1872–1938) * Michael Joseph Begley, piispa (1909–2002)
Alan Bailey

Alan Brian Bailey (27. maaliskuuta 1881 York, Englanti – 3. maaliskuuta 1961 Havanna, Kuuba) oli kanadalainen soutaja. Hän edusti Toronton Argonaut Rowing Clubia. Hän osallistui vuoden 1904 kesäolympialaisiin Saint Louisissa ja sai kahdeksikossa hopeaa. == Lähteet == Luokka:Kanadalaiset soutajat Luokka:Kanadalaiset olympiamitalistit Luokka:Vuonna 1881 syntyneet Luokka:Vuonna 1961 kuolleet
Kimberly Derrick

Kimberly Derrick (s. 28. huhtikuuta 1985 Blytheville, Arkansas) on yhdysvaltalainen kaukalopikaluistelija. Hän kilpaili vuoden 2006 talviolympialaisissa Torinossa ja osallistui siellä 1 000 metriin sekä 3 000 metrin viestiin.Kimberly Derrick Biography and Olympic Results | Olympics at Sports-Reference.com Derrick osallistui myös vuoden 2010 talviolympialaisiin Vancouverissa. Siellä hän sai pronssia 3 000 metrin viestissä; lisäksi hän kilpaili 1 000 ja 1 500 metrissä. == Lähteet == Luokka:Yhdysvaltalaiset kaukalopikaluistelijat Luokka:Yhdysvaltalaiset olympiamitalistit Luokka:Vuonna 1985 syntyneet Luokka:Elävät henkilöt
Gunnel Steinby

Gunnel Alexandra Steinby (29. syyskuuta 1909 Pori – 9. syyskuuta 1982 Helsinki) oli suomenruotsalainen kirjailija. Steinby pääsi ylioppilaaksi !927 Porin ruotsalaisesta yhteiskoulusta (Björneborgs svenska samskola) ja valmistui 1934 filosofian kandidaatiksi Helsingin yliopistosta. Hän työskenteli pitkään historianopettajana Helsingin ruotsinkielisissä kouluissa. Gunnel Steinby oli naimisissa vuodesta 1936 toimittaja, tietokirjailija ja historioitsija Torsten Steinbyn kanssa. Myös heidän tyttärensä, vuonna 1941 syntynyt Ann-Gerd Steinby, on kirjailija. == Teoksia == * Oy Lindström ab 1848–1948: Uusi Pesula 1913–1948. Kirjottaneet Gunnel Steinby ja Eino Roiha. Osakeyhtiö Lindström, Helsinki 1948 (Uusi näköispainos 2002.) * Un quarto d'ora italiano: Radiokurs. Söderström, Helsingfors 1960 * Guss Mattsson: Så rulla våra öden: Kåserier Dec. 1911 – Juli 1912. Inledning och kommentarer av Gunnel Steinby. Söderström, Helsingfors 1970 * Apropos Guss Mattsson till 28 års ålder. Söderström, Helsingfors 1975. * Oss väl och ingen illa: Guss Mattsson publicisten och kemisten 1902–1914. Söderström, Helsingfors 1976. * Under esplanadernas lönnar. Söderström, Helsingfors 1980 * Journalister och publicister i svensk press i Finland under tvåhundra år: En matrikel. Skrifter utgivna av Svenska litteratursällskapet i Finland 493. Helsingfors 1981. * Borta blånar bergen: Italisk mosaik. Söderström, Helsingfors 1982. == Palkinnot == * Svenska Litteratursällskapetin palkinto 1975 == Lähteet == * Suomen kirjailijat. * Gunnel Steinbyn muistokirjoitus Helsingin Sanomissa. * Gunnel Steinbyn muistokirjoitus Hufvudstadsbladetissa. Luokka:Suomenruotsalaiset kirjailijat Luokka:Vuonna 1909 syntyneet Luokka:Vuonna 1982 kuolleet
Hallasan

Halla eli Hallasan on sammunut tulivuori Etelä-Korean eteläisellä Jeju- saarella. 1 950 metrin korkuisena se on Etelä-Korean korkein vuori.Mt. Halla (Hallasan) (1,950m) Mountain Korea Alueella sijaitsee 153 km² laajuinen kansallispuisto.Hallasanin kansallispuiston sivut == Lähteet == Luokka:Etelä- Korean maantiede Luokka:Aasian tulivuoret Luokka:Jeju
André Buffière

Pierre André Buffière (12. marraskuuta 1922 Vion, Ardèche – 2. lokakuuta 2014) oli ranskalainen koripalloilija. Hän kilpaili vuoden 1948 kesäolympialaisissa Lontoossa saaden joukkueineen hopeaa. Hän osallistui myös vuoden 1952 kesäolympialaisiin Helsingissä, missä Ranska sijoittui kahdeksanneksi.André Buffière Biography and Olympic Results | Olympics at Sports-Reference.com Buffière sai koripallon Euroopan-mestaruuskilpailuissa hopeaa 1949European Championship for Men 1949 | FIBA Europe sekä pronssia 1951European Championship for Men 1951 | FIBA Europe ja 1953.European Championship for Men 1953 | FIBA Europe == Lähteet == Luokka:Ranskalaiset koripalloilijat Luokka:Ranskalaiset olympiamitalistit Luokka:Vuonna 1922 syntyneet Luokka:Vuonna 2014 kuolleet
Noël Bas

François "Noël" Bas (25. joulukuuta 1877 Strenquels, Ranska – 3. heinäkuuta 1960 Brive-la-Gaillarde, Ranska) oli ranskalainen voimistelija. Hän kilpaili vuoden 1900 kesäolympialaisissa Pariisissa ja sai hopeaa voimistelusta. == Lähteet == == Aiheesta muualla == * Luokka:Ranskalaiset voimistelijat Luokka:Ranskalaiset olympiamitalistit Luokka:Vuonna 1877 syntyneet Luokka:Vuonna 1960 kuolleet
Johannes Weltzer

Christian Johannes Weltzer (4. helmikuuta 1900 – 3. syyskuuta 1951) oli tanskalainen runoilija. Hän sai vuoden 1928 kesäolympialaisissa Amsterdamissa pronssia lyyrisestä työstään Symphonia Héroïca.Johannes Weltzer Biography and Olympic Results | Olympics at Sports-Reference.com == Lähteet == Luokka:Tanskalaiset runoilijat Luokka:Tanskalaiset olympiamitalistit Luokka:Vuonna 1900 syntyneet Luokka:Vuonna 1951 kuolleet
Félix Balyu

Félix Balyu (5. elokuuta 1891 Brugge – 15. tammikuuta 1971) oli belgialainen jalkapalloilija. Hän kilpaili vuoden 1920 kesäolympialaisissa Antwerpenissä ja kuului siellä kultaa voittaneeseen joukkueeseen.Félix Balyu Biography and Olympic Results | Olympics at Sports-Reference.com == Lähteet == Luokka:Belgialaiset jalkapalloilijat Luokka:Belgialaiset olympiavoittajat Luokka:Vuonna 1891 syntyneet Luokka:Vuonna 1971 kuolleet
Károly Varga

Károly Varga (s. 28. syyskuuta 1955 Budapest) on unkarilainen entinen ampuja. Hän kilpaili vuoden 1980 kesäolympialaisissa Moskovassa ja voitti kultamitalin 50 metrin pienoiskiväärissä (makuu).Károly Varga Biography and Olympic Results | Olympics at Sports-Reference.com == Lähteet == Luokka:Unkarilaiset ampujat Luokka:Unkarilaiset olympiavoittajat Luokka:Vuonna 1955 syntyneet Luokka:Elävät henkilöt
Jerevanin televisiotorni

Jerevanin televisiotorni () on vapaasti seisova teräsrakenteinen televisiotorni Jerevanin kaupungissa Armeniassa. Televisiotorni rakennettiin vuosina 1974–1977. Televisiotorni on 311,7 meriä korkea. Televisiotorni korvasi aiemman 180 metriä korkea tv-tornin, joka siirrettiin vuonna 1973 Gjumrin kaupunkiin, silloiseen Leninakaniin. ==Lähteet== == Aiheesta muualla == Luokka:Televisiotornit Luokka:Jerevanin rakennukset ja rakennelmat
Paatela

Paatela on seuraavien suomalaisten henkilöiden sukunimi: *Jaakko Paatela (1922–1989), arkkitehti, Kaija Paatelan puoliso, Veli Paatelan veli, Jussi Paatelan poika *Juhani Paatela (1917–2008), maataloustieteilijä, professori, ylijohtaja, Jussi Paatelan poika *Jussi Paatela, vuoteen 1906 Pavén (1886–1962), arkkitehti, professori, Toivo ja Oskari Paatelan veli *Kaija Paatela, alk. ja myöh. Schreck (1921–2022), arkkitehti, Veli Paatelan puoliso *Oskari Paatela, vuoteen 1906 Pavén (1888–1952), taidemaalari, Jussi ja Toivo Paatelan veli *Toivo Paatela, vuoteen 1906 Pavén (1890–1962), arkkitehti, Jussi ja Oskari Paatelan veli *Veli Paatela (1919–2005), arkkitehti Jaakko Paatelan veli, Jussi Paatelan poika Paatela voi viitata myös paikkaan. * Paatela, kylä Juvalla
László Hammerl

László Hammerl (15. helmikuuta 1942 Budapest – 3. toukokuuta 2024https://index.hu/sport/2024/05/03/dr.-hammerl-laszlo-nemzet-sportoloja-halal-gyasz/) oli unkarilainen ampuja. Hän voitti kultamitalin 50 metrin pienoiskiväärissä (makuu) vuoden 1964 kesäolympialaisissa Tokiossa. Samoissa kisoissa hän sai lisäksi pronssia 50 metrin pienoiskiväärissä (asennot).László Hammerl Biography and Olympic Results | Olympics at Sports-Reference.com Vuoden 1968 kesäolympialaisissa Méxicossa Hammerl sai hopeaa 50 metrin pienoiskiväärissä (makuu). Hän kilpaili myös kesäolympialaisissa 1972 (München) ja 1976 (Montréal). Myös Hammerlin puoliso Éva Fórián on olympiaurheilija. == Lähteet == Luokka:Unkarilaiset ampujat Luokka:Unkarilaiset olympiavoittajat Luokka:Vuonna 1942 syntyneet Luokka:Vuonna 2024 kuolleet
Kalela (täsmennyssivu)

Kalela voi tarkoittaa ainakin seuraavia: ==Paikkoja== *Kalela, nykyään museona oleva taidemaalari Akseli Gallen-Kallelan entinen erämaa-ateljee Ruovedellä *Kalela, kylä Karjalassa Mynämäessä. ==Henkilöitä== *Aarno Kalela (vuoteen 1935 Cajander, 1908–1977), kasvitieteilijä, professori *Erkki Kalela (vuoteen 1935 Cajander, 1909–1964), metsänhoitaja, metsäntutkimuslaitoksen johtaja ja professori, Aarno Kalelan veli *Jaakko Kalela (s. 1944), tasavallan presidentin kansliapäällikkö ja suurlähettiläs, Aarno Kalelan poika *Jorma Kalela (1940–2022), poliittisen historian professori, Aarno Kalelan poika *Kimmo Kalela (s. 1941), diplomi-insinööri ja yritysjohtaja, teollisuusneuvos, Erkki Kalelan poika *Olavi Kalela (vuoteen 1935 Cajander, 1908–1974), eläintieteen professori ==Katso myös== * Cajander * Kallela * Gallén * Gallen- Kallela Luokka:Luettelot henkilöistä sukunimen mukaan
Kannuskilpikonna

Kannuskilpikonna, nykyiseltä kutsumanimeltään sahelinsuurkilpikonna (Centrochelys sulcata) on maakilpikonnalaji, joka elää Afrikassa Saharassa. Se on kolmanneksi suurin maakilpikonnalaji ja kannuskilpikonnat ovat yleensä 60-80 cm pitkiä ja painavat 45-91 kg. Ne elävät yleensä 30-50 vuotta. Kannuskilpikonna on kasvinsyöjä, ja ruokavalio koostuu suurimmaksi osaksi lehdistä ja ruohosta, joskus myös hedelmistä. Ruokavaliossa on hyvin paljon kuituja ja kalsiumia, mutta hyvin vähän proteiinia, sillä liika proteiinipitoisuus voi aiheuttaa ongelmia kuoren muodostumisessa. == Synonyymit == Kannuskilpikonnan tieteellisenä nimenä on myös käytetty nimiä Geochelone sulcata, Testudo calcarata, Testudo radiata ja Testudo sulcata . == Lähteet == == Aiheesta muualla == * Encyclopedia of Life: Centrochelys sulcata Luokka:Kilpikonnat Luokka:Uhanalaiset matelijat Luokka:Lemmikkimatelijat
Harry Spanjer

Henry John ”Harry” Spanjer (9. tammikuuta 1873 Grand Rapids, Michigan – heinäkuu 1958 St. Petersburg, Florida) oli yhdysvaltalainen nyrkkeilijä. Hän kilpaili vuoden 1904 kesäolympialaisissa Saint Louisissa ja voitti kevytsarjassa kultamitalin. Hän osallistui lisäksi välisarjan kilpailuun ja sai siinä hopeaa häviten Albert Youngille.Harry Spanjer Biography and Olympic Results | Olympics at Sports-Reference.com Spanjer edusti Newarkin National Turnvereinia. == Lähteet == Luokka:Yhdysvaltalaiset nyrkkeilijät Luokka:Yhdysvaltalaiset olympiavoittajat Luokka:Vuonna 1873 syntyneet Luokka:Vuonna 1958 kuolleet
EuroInternational

Eurointernational on italialais-yhdysvaltalainen autourheilutalli. Nykyään talli kilpailee European Le Mans Series -sarjassa. Talli on kilpaillut Euroopan Formula 3 -sarjassa sekä Formula Abarth, JK Racing Asia Series ja Formula Pilota China-sarjoissa. Talli perustettiin vuonna 1989 Euromotorsport- nimellä. Talli on kilpaillut CART-sarjassa vuosina 1989-1994 parhaana sijoituksenaan neljäs tila Detroitin kilpailusta vuonna 1993. Talli on kolmesti ajanut Indianapolis 500 kilpailussa vuosina 1989, 1992 ja 1993. Vuonna 1997 tallin nimeksi vaihtui Eurointernational ja talli kilpaili IRL ja IndyCar-sarjoissa vaihtelevalla menestyksellä. Myöhemmin talli kilpaili Formula Renault ja Formula BMW-sarjoissa. Vuonna 2008 talli kilpaili Superleague Formula-sarjassa valmistaen autot SC Corinthians ja Atlético Madrid joukkueille. Samana vuonna talli kilpaili Champ Car Atlantic Series- sarjassa. Vuonna 2011 talli kilpaili uudessa Formula Pilota China-sarjassa ja JK Racing Asia Series sarjassa voittaen sarjan mestaruuden kuljettajissa. ==Lähteet== Luokka:Italialaiset autourheilutallit Luokka:Yhdysvaltalaiset autourheilutallit
Marshallinsaarten vaakuna

Marshallinsaarten vaakuna on Marshallinsaarten tunnus lipun ja kansallislaulun ohella. Sinetin keskellä on rauhan enkeli avoimin siivin. Sen yläpuolella on 24-sakarainen tähti, joka on myös maan lipussa. Sen sakarat symboloivat maan alueita. Tähden molemmilla puolilla on säteet, jotka ovat myös maan lipussa. Oranssi symboloi rohkeutta ja valkoinen rohkeutta sekä kahta saariryhmää. Siipien yläpuolella oikealla on simpukankuori ja vasemmalla kalastusverkko kuvaamassa kalan merkitystä maalle. Keskellä oikealla on saari, jolla kasvaa kookospalmu, ja vasemmalla kanootti. Alhaalla on marshallinsaarelainen tikuista koottu merikartta. Sen alapuolella lukee seal. Sinettiä kiertää kaksi tekstiä, Republic of the Marshall Islands, ja Jepilpilin ke ejukaan. Uloimpana on ketju, joka kuvaa saarten yhtenäisyyttä. ==Lähteet== Vaakuna Luokka:Valtioiden vaakunat
Edgar Leslie

Edgar Leslie (31. joulukuuta 1885 Stamford, Connecticut – 22. tammikuuta 1976 New York, New York)AllMusic: Edgar Leslie oli yhdysvaltalainen lauluntekijä. Hän varttui New Yorkissa ja kävi koulua Cooper Unionissa.Songwriters Hall of Fame: Edgar Leslie Hänen kenties tunnetuin työnsä on "Moon Over Miami". Leslien ensimmäinen laulu, "Lonesome", julkaistiin vuonna 1909, ja siitä tuli välitön hitti. Haydn Quartetin levyttämänä se nousi listakolmoseksi ja sitten Byron G. Harlanin levyttämänä kuudenneksi. Leslie jatkoi hittien kirjoittamista ja tuottamista vaudevillea varten, merkittävimmin Nat Willsille, Julian Roselle, Belle Bakerille, Lew Dockstaderille, James Bartonille ja Joe Welchille. Leslie perusti 1920-luvulla oman kustantamonsa, ja vuonna 1927 hän matkusti Englantiin, jossa alkoi yhteistyö säveltäjä Horatio Nichollsin (Lawrence Wrightin pseudonyymi) kanssa. Yhteistyöstä syntyivät sellaiset kappaleet kuin "Among My Souvenirs" (Connie Francisin hitti), "Mistakes" (Vera Lynnin hitti) ja "Shepherd of the Hills" (Jack Hylton Orchestran hitti). Leslie jatkoi hittien tuottamista Yhdysvalloissa 1930–1940-luvuilla. Hän oli aikansa tuotteliaimpia säveltäjiä ja sanoittajia. Kirjoittajia, joiden kanssa Leslie teki yhteistyötä, olivat muiden muassa Irving Berlin, Joe Burke, Fred Ahlert, James Monaco, Walter Donaldson, Archie Gottler, Maurie Abrams, Joe Young, Harry Warren, Pete Wendling, George Meyer ja Ray Goetz. Leslie oli ASCAP:n alkuperäisjäsen ja toimi sen johtajana vuosina 1931–1941, sitten uudelleen 1947–1953. Hänet otettiin Songwriters Hall of Fameen vuonna 1972. == Lähteet == Luokka:Yhdysvaltalaiset lauluntekijät Luokka:Vuonna 1885 syntyneet Luokka:Vuonna 1976 kuolleet Luokka:Songwriters Hall of Fame